
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ 


Αρ. Φύλλου 817 


1 Ιουλίου 2002 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Τροποποίηση της 2/31914/0004/28.5.2001 απόφασης 


περί επανακαθορισμού της «Σύστασης, συγκρότη¬ 
σης και ορισμού μελών της Επιτροπής Δημοσιονο¬ 
μικού Ελέγχου (Ε.Δ.ΕΛ.)». 1 

Κήρυξη προϊστορικού οικισμού στο Δήμο Νίκαιας του 

Νομού Λάρισας ως αρχαιολογικού χώρου. 2 

Έγκριση του Οργανισμού Εσωτερικής Υπηρεσίας του 
Β' Δημοτικού Παιδικού Σταθμού Δήμου Ανθεμίων 
(δ.δ. Μονοσπίτων) Ν. Ημαθίας. 3 


ΑΠΟΦΑΣΕΙ Σ 

Αριθ. 2/35202/0004 (1) 

Τροποποίηση της 2/31914/0004/28.5.2001 απόφασης 
περί επανακαθορισμού της «Σύστασης, συγκρότησης 
και ορισμού μελών της Επιτροπής Δημοσιονομικού 
Ελέγχου (Ε.Δ.ΕΛ.)». 

Ο ΥΠΟΥΡΓΟΣ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις: 

α) Του άρθρου 34 του Ν. 1914/90 «Εκσυγχρονισμός και 
ανάπτυξη του δημόσιου τομέα και της κεφαλαιαγοράς, 
φορολογικές ρυθμίσεις και άλλες διατάξεις» (ΦΕΚ178/Α). 

β) Του άρθρου 5 του Ν. 2026/92 «Ρύθμιση θεμάτων ορ¬ 
γάνωσης και προσωπικού της δημόσιας διοίκησης και 
άλλες διατάξεις» (ΦΕΚ 43/Α'), όπως συμπληρώθηκε με 
τηνπαρ. 1 του άρθρου 23 του Ν. 2085/92 (ΦΕΚ 170/Α ). 

γ) Των άρθρων 89 και 128 του Π .Δ. 284/88 «Οργανισμός 
Υπουργείου Οικονομικών» (ΦΕΚ 128/Α'), όπως τροποποι¬ 
ήθηκε μεταγενέστερα. 

δ) Του άρθρου 17του Ν. 2860/2000 «Διαχείριση, παρα¬ 
κολούθηση και έλεγχος του Κοινοτικού Πλαισίου Στήρι¬ 
ξης και άλλες διατάξεις». 

2. Την 2/31914/0004/28-5-2001 απόφαση επανακαθο¬ 
ρισμού της «Σύστασης, συγκρότησης και ορισμού μελών 
της Επιτροπής Δημοσιονομικού Ελέγχου (ΕΔΕΑ)», όπως 
τροποποιήθηκε με τις 2/62230/0004/25.10.2001,2/63404/ 


0004/31.10.2001, 2/65928/0004/12.11.2001 και 2/10255/ 
0004/15.2.01 όμοιες αποφάσεις μας. 

3. Την 2/33537/0004/14.6.2002 απόφαση του Υπουργού 
Οικονομίας και Οικονομικών, με την οποία προήχθη στο 
βαθμό του Γενικού Διευθυντή ο υπάλληλος με βαθμό Δι¬ 
ευθυντή του κλάδου ΠΕ Δημοσιονομικών, Βασίλειος Κα- 
τριβέσης και τοποθετήθηκε ως Προϊστάμενος της Γενι¬ 
κής Διεύθυνσης Διοίκησης και Δημοσιονομικών Ελέγχων. 

4. Το γεγονός ότι, από τις διατάξεις της απόφασης 
αυτής δεν προκαλείται επί πλέον δαπάνη σε βάρος του 
εκτελούμενου προϋπολογισμού εξόδων του Υπουργείου 
Οικονομικών έτους 2002, αποφασίζουμε: 

1. Τροποποιούμε την αριθ. 2/31914/0004/28.5.2001 
απόφαση του Υπουργού Οικονομίας και Οικονομικών 
περί επανακαθορισμού της «Σύστασης, συγκρότησης 
και ορισμού μελώντης Επιτροπής Δημοσιονομικού Ελέγ¬ 
χου (ΕΔΕΑ) ως εξής: 

α) Ορίζουμε ως Πρόεδρο της εν λόγω Επιτροπής τον 
Προϊστάμενο της Γενικής Διεύθυνσης Διοίκησης και Δη¬ 
μοσιονομικών Ελέγχων, Βασίλειο Κατριβέση, σε αντικα¬ 
τάσταση του Δημητρίου Σκούφη. 

β) Ορίζουμε ως αναπληρωτή του τακτικού μέλους Σύ¬ 
ρου Κοσκοβόλη, τον Προϊστάμενο Τμήματος της Δ20- 
Προϋπολογισμού, Σπυρίδωνα Μπέκα, σε αντικατάσταση 
του Ιωάννη Μπαλαντίνα. 

γ) Τον Πρόεδρο της Επιτροπής θα αναπληρώνει ο 
Δημήτριος Σκούφης, Προϊστάμενος της Γενικής Δ/νσης 
Μισθών και Συντάξεων, σε αντικατάσταση της Γεωργίας 
Γ ιωτάκη-Ντουνέτα. 

2. Κατά τα λοιπά ισχύει η ανωτέρω τροποποιούμενη 
απόφασή μας, όπως ισχύει σήμερα. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 26 Ιουνίου 2002 

Ο ΥΠΟΥΡΓΟΣ 

ΝΙΚΟΛΑΟΣ ΧΡΙΣΤΟΔΟΥΛΑΚΗΣ 
-♦- 

Αριθ. ΥΠΠΟ/ΓΔΑ/ΑΡΧ/Α1/Φ43/6362/449 (2) 

Κήρυξη προϊστορικού οικισμού στο Δήμο Νίκαιας του 
Νομού Λάρισας ως αρχαιολογικού χώρου. 

Ο ΥΠΟΥΡΓΟΣ ΠΟΛΙΤΙΣΜΟΥ 

Έχοντας υπόψη: 

1) Τις διατάξεις του Ν. 1558/85 (ΦΕΚ 137/Α726-7-85) 
«Κυβέρνηση και Κυβερνητικά Όργανα». 

2) Την ΥΠΠΟ/ΓΝΟΣ/49610/28-11-1990 (ΦΕΚ 743/Β7 
29-11-90) «Εξαίρεση από τον περιορισμό των τριών υπο¬ 
γραφών». 

3) Τις διατάξεις του Κ.Ν. 5351/32 «περί Αρχαιοτήτων». 

4) Τις διατάξεις του Ν. 1127/81 (ΦΕΚ 32/Α71981) «περί 
κυρώσεως της εις Λονδίνον, την 6η Μάί'ου 1969 υπογρα- 
φείσης Ευρωπαϊκής Συμβάσεως δια την προστασίαν της 
αρχαιολογικής κληρονομιάς». 

5) Την ομόφωνη γνωμοδότηση του Τοπικού Συ μβουλίου 
Μνημείων Θεσσαλίας, όπως διατυπώθηκε στην 107/ 
16-1-2002 Συνεδρία του, αποφασίζουμε: 

Κηρύσσεται ως αρχαιολογικός χώρος η εντός των 
ορίων του Δήμου Νίκαιας του Νομού Λάρισας πεδινή 
περιοχή που βρίσκεται σε απόσταση περίπου 6 χλμ. νότια- 
νοτιανατολικά της Λάρισας και περίπου 250 μ. βορείως 
της Ν.Ε.Ο. Αθηνών - Θεσσαλονίκης για την αποτελεσμα¬ 
τικότερη προστασία του εγκείμενου προϊστορικού οικι¬ 
σμού. 

Ο προϊστορικός οικισμός έχει τη μορφή κυκλικής μα¬ 
γούλας, με διάμετρο 200-250 μ. και ύψος περίπου 2 μ., κα¬ 
λύπτει δε κατάλοιπα οικισμού της Νεώτερης Νεολιθικής, 
της Πρώιμης Εποχής του Χαλκού, καθώς και της Ελληνι¬ 
στικής και Ρωμαϊκής περιόδου. 


Η κηρυσσόμενη περιοχή ορίζεται με ενιαία γραμμή από 
τα σημεία Α, Β, Γ, Δ, Ε, Α στο συνημμένο απόσπασμα φύλ¬ 
λου χάρτου Γ.Υ.Σ. κλ. 1:5.000 (αριθ. φύλλου 4392/1), τα 
οποία αντιστοιχούν στον επισυναπτόμενο στο χάρτη πί¬ 
νακα συντεταγμένων. 

Από τις διατάξεις της παρούσας απόφασης δεν προκα- 
λείται δαπάνη σε βάρος του κρατικού προϋπολογισμού. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 17 Ιουνίου 2002 

Ο ΥΠΟΥΡΓΟΣ 

ΕΥΑΓΓΕΛΟΣ ΒΕΝΙΖΕΛΟΣ 


ΣΥΝΤΕΤΑΓΜΕΝΕΣ 

-835 

-17265 

-990 

-17435 

Γ 

-895 

-17520 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


Αριθ. 6082 (3) 

Έγκριση του Οργανισμού Εσωτερικής Υπηρεσίας του 
Β' Δημοτικού Παιδικού Σταθμού Δήμου Ανθεμίων 
(δ.δ. Μονοσπίτων) Ν. Ημαθίας. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ 
ΚΕΝΤΡΙΚΗΣ ΜΑΚΕΔΟΝΙΑΣ 

Έχοντας υπόψη: 

1. Τις διατάξεις του Ν. 2503/97 «Διοίκηση, Οργάνωση, 
Στελέχωση της Περιφέρειας, Ρύθμιση των θεμάτων για 
την Τοπική Αυτ/ση και άλλες διατάξεις». 

2. Τις διατάξεις του άρθρου 12 του Ν. 1188/81, όπως 
τροποποιήθηκε από το άρθρο 26 του Ν. 1832/89 και αντι- 
καταστάθηκε με το άρθρο 8παρ. 5 του Ν. 2307/95. 

3. Τις διατάξεις του Δημοτικού και Κοινοτικού κώδικα 
Π.Δ. 410/95 και ειδικότερα των άρθρων 26, όπως αυτό 
αντικαταστάθηκε από το άρθρο 12 του Ν. 2880/2001 και 
των άρθρων 198 και 203. 

4. Την αριθ. 4572/15-6-01 απόφασή μας που δημοσιεύ¬ 
τηκε στο ΦΕΚ 938/Β'/20-7-2001, με την οποία συστάθηκε 
σύμφωνα με τις διατάξεις του άρθρου 203 του Π.Δ. 
410/95 Νομικό Πρόσωπο Δημοσίου Δικαίου, με την επω¬ 
νυμία «Β' Δημοτικός Παιδικός Σταθμός δήμου Ανθεμίων 
(δ.δ. Μονοσπίτων)». 

5. Την αριθ. 5/2002 απόφαση του Διοικητικού Συμβου¬ 
λίου του Β'Δημοτικού Παιδικού Σταθμού δήμου Ανθεμίων 
(δ.δ. Μονοσπίτων) με την οποία καταρτίσθηκε ο Ο.Ε.Υ. 
του ανωτέρω Νομικού Προσώπου. 

6. Την αριθ. 4/2002 απόφαση του Δημοτικού Συμβου¬ 
λίου Ανθεμίων σχετικά με το αντικείμενο του θέματος. 

7. Το αριθ. 7/2002 (3ο Θέμα) πρακτικό Υπηρεσιακού 
Συμβουλίου Υπαλλήλων Ο.Τ.Α. Ν. Ημαθίας, στο οποίο 
διατυπώνει τη γνώμη του επί της απόφασης του Διοικη¬ 
τικού Συμβουλίου του Β' Δημοτικού Παιδικού Σταθμού 
δήμου Ανθεμίων (δ.δ. Μονοσπίτων). 

8. Την 5631/26.7.2000 (ΦΕΚ 1339/Β/2000) απόφαση του 
Γενικού Γραμματέα Περιφέρειας Κεντρικής Μακεδονίας 
σχετικά με τη μεταβίβαση του δικαιώματος υπογραφής 
«με εντολή Γενικού Γραμματέα Περιφέρειας», αποφασί¬ 
ζουμε: 

Νομιμοποιούμε την αριθ. 5/2002 απόφαση του Διοικη¬ 
τικού Συμβουλίου του Β' Δημοτικού Παιδικού Σταθμού 
δήμου Ανθεμίων (δ.δ. Μονοσπίτων) με την οποία ψηφί¬ 
ζεται ο Οργανισμός Εσωτερικής Υπηρεσίας του εν λόγω 
Δημοτικού Νομικού Προσώπου ως εξής: 

Άρθρο 1 

Διάρθρωση υπηρεσιών. 

Ο Β' Δημοτικός Παιδικός Σταθμός Δήμου Ανθεμίων λει¬ 
τουργεί ως Δημοτικό Νομικό Πρόσωπο Δημοσίου Δικαίου 
του άρθρ. 203 του Π.Δ. 410/95 σε επίπεδο αυτοτελούς 
γραφείου και είναι δυναμικότητας 50 νηπίων. 

Άρθρο 2 

Οργανική Σύνθεση προσωπικού. 

Οι θέσεις προσωπικού συστήνονται κατά κατηγορία και 
κλάδο ως εξής: 

ΜΟΝΙΜΟ ΠΡΟΣΩΠΙΚΟ 

1. ΚΛΑΔΟΣ: ΤΕ9 ΒΡΕΦΟΝΗΠΙΟΚΟΜΙΑΣ 

©ΕΣΕΙΣ: 3 

ΒΑΘΜΟΣ: Δ' - Α' 

2. ΚΛΑΔΟΣ: ΔΕ32 ΜΑΓΕΙΡΩΝ 

ΘΕΣΕΙΣ: 1 

ΒΑΘΜΟΣ: Δ'- Α' 


3. ΚΛΑΔΟΣ: ΥΕ16 ΠΡΟΣΩΠΙΚΟΥ ΚΑΘΑΡΙΟΤΗΤΑΣ 

ΘΕΣΕΙΣ: 2 

ΒΑΘΜΟΣ: Ε'- Β' 

α. Προσωποπαγείς Θέσεις (προσωρινές) 

Στους παραπάνω κλάδους και θέσεις εντάσσονται και 
θέσεις συνιστώμενες προσωποπαγείς, με το ήδη υπηρε¬ 
τούν μόνιμο προσωπικό του σταθμού που μετατάσσεται 
αυτοδίκαια και οι οποίες θέσεις θα καταργηθούν μετά την 
έξοδο του μόνιμου προσωπικού από την υπηρεσία για 
οποιοδήποτε λόγο. 

Στον παρόντα σταθμό σε τέτοιους είδους προσωποπα¬ 
γείς θέσεις υπηρετεί ένας υπάλληλος που καλύπτει μια 
θέση ΥΕ14 Βοηθητικού Προσωπικού μαγειρείου. 

β. θέσεις Βρεφονηπιοκόμων. 

Ο σταθμός λειτουργεί σε επίπεδο αυτοτελούς γρα¬ 
φείου και μπορεί να δεχθεί ως 50 νήπια. Η αναλογία νη- 
πίων-βρεφονηπιοκόμων σύμφωνα με το νόμο είναι 25 
νήπια σε κάθε βρεφονηπιοκόμο. 

Επειδή τα ωράριο εργασίας των βρεφονηπιοκόμων 
είναι 6ωρο ενώ του σταθμού 9ωρο και υπάρχει ανάγκη 
καλύψεως των τριών κενών ωρών, όπως υπάρχει ανάγκη 
καθημερινής ενασχόλησης έως ή μιας βρεφονηπιοκόμου 
με τις διοικητικές λειτουργικές και γενικότερα τρέχουσες 
ανάγκες του σταθμού. Συνεπώς ο Διευθυντής δεν υπολο¬ 
γίζεται σ' αυτήν την αναλογία, και έτσι η σύσταση της μιας 
επιπλέον θέσης βρεφονηπιοκόμου πέραν της νομίμου 
ως άνω αναλογίας, είναι επιβεβλημένη και υπαγορεύεται 
από την ανάγκη καλύψεων των δυο αναγκών που προα- 
ναφέρθηκαν. 

Άρθρο 3 

Τυπικά Προσόντα Διορισμού. 

-Στον κλάδο ΤΕ9 Βρεφονηπιοκομίας: 

Πτυχίο ή Δίπλωμα Τ.Ε.Ι. της ημεδαπής ή ισοτίμων σχο¬ 
λών της ημεδαπής ή αλλοδαπής 

-Στον κλάδο ΔΕ32 Μαγείρων: 

Πτυχίο μέσης σχολής μαγείρων και έλλειψη αυτών, 
απόφοιτος εξατάξιου γυμνασίου ή λυκείου. 

- Στον κλάδο ΥΕ13 Προσωπικού Καθαριότητας. 

Απολυτήριο υποχρεωτικής Εκπαίδευσης. 

Άρθρο 4 

Επιλογή Διευθυντή. 

Προϊστάμενοι του ΝΠΔΔ κρίνονται κατά αποκλειστικό¬ 
τητα οι υπάλληλοι του κλάδου ΤΕ9 Βρεφονηπιοκομίας. 

Σε περίπτωση που δεν έχει ορισθεί από το Υπηρεσιακό 
Συμβούλιο, καθήκοντα Διευθυντή ασκεί ο αρχαιότερος 
υπάλληλος των παραπάνω κλάδων. 

Τον Δ/ντή αναπληρώνει σε περίπτωση απουσίας ή κω¬ 
λύματος ο κατά βαθμό ανώτερος υπάλληλος των παρα¬ 
πάνω κλάδων και ο οποίος θα ορίζεται με απόφαση του 
Δ.Σ. 

Άρθρο 5 

Καθήκοντα Διευθυντή. 

1.0 Διευθυντής παρίσταται στις συνεδριάσεις του Διοι¬ 
κητικού Συμβουλίου, χωρίς ψήφο, στην περίπτωση που 
δεν είναι μέλος του Διοικητικού Συμβουλίου, εισηγείται 
θέματα ημερήσιας διάταξης που καταρτίζονται από τον 
Πρόεδρο του Δ.Σ. και εκφέρει γνώμη για κάθε ένα από 
αυτά, που καταχωρείται στα πρακτικά. Εκτελεί χρέη 
γραμματέως και τηρεί τα πρακτικά. 

2. Φροντίζει για την πιστή εφαρμογή της κείμενης νομο¬ 
θεσίας, του κανονισμού λειτουργίας του Σταθμού, των 

εγκυκλίων και οδηγιών του Υπουργείου και την πιστή 
εφαρμογή των αποφάσεων του Δ.Σ. 

3. Είναι υπεύθυνος για την τήρηση του εκπαιδευτικού 
προγράμματος. 

4. Φροντίζει για την εσωτερική τάξη του Σταθμού και 
υποχρεούται για κάθε σημειούμενη παράβαση ή ανωμα¬ 
λία να αναφέρεται στο Δ.Σ. 

5. Προΐσταται όλωντων υπαλλήλωντου Σταθμού, ασκώ¬ 
ντας τις προβλεπόμενες από τις κείμενες διατάξεις αρμο¬ 
διότητες, παρακολουθεί και συντονίζει το έργο τους, ανά¬ 
λογα προς τις ανάγκες που ανακύπτουν κάθε φορά. 

6. Συγκαλεί τουλάχιστον μια φορά τον μήνα το προ¬ 
σωπικό του Σταθμού για συζήτηση και ενημέρωση σε 
γενικότερα θέματα που απασχολούν το Σταθμό και για 
προγραμματισμό νέων δραστηριοτήτων. 

7. Συντάσσει την εμπιστευτική αλληλογραφία του Στα¬ 
θμού, καθώς επίσης και την υπόλοιπη αλληλογραφία 
τούτου και υπογράφει τα έγγραφα εκείνα, για τα οποία 
έχει εξουσιοδοτηθεί από το Δ.Σ. 

8. Τηρεί την σφραγίδα του Σταθμού και την εμπιστευτι- 
κή αλληλογραφία του. 

9. Κρατεί τα ένα από τα δύο κλειδιά της αποθήκης. (Το 
άλλο κρατείται από τον νόμιμο αναπληρωτή του Διευθυ¬ 
ντή). 

10. Απασχολεί τα παιδιά σύμφωνα με το ημερήσιο πρό¬ 
γραμμα απασχόλησης, μέχρι τρεις ώρες από το κανονικό 
του ωράριο. 

11. Φροντίζει για την υγιεινή κατάσταση των παιδιών, 
σύμφωνα με τις οδηγίες του γιατρού. 

12. Κατευθύνει το προσωπικό καθαριότητας - βοηθητι¬ 
κών εργασιών ως προς τη σωματική καθαριότητα των 
νηπίων. 

13. Επιβλέπει την καθαριότητα του Σταθμού και φρο¬ 
ντίζει για την σωστή λειτουργία του, καθώς και για την 
έγκαιρη παρασκευή του φαγητού. 

14. Συνεργάζεται με το Δ.Σ. για την κατάρτιση του ετή¬ 
σιου προϋπολογισμού εσόδων, εξόδων του Σταθμού και 
του απολογισμού και ισολογισμού τούτου. 

15. Επιμελείται για τον εφοδιασμό του Σταθμού όσον 
αφορά το παιδαγωγικό υλικό και τα αναγκαία τρόφιμα 
και λοιπά είδη και υλικά καθώς και για την καλή φύλαξη, 
συντήρηση και διάθεση αυτών. 

16. Ενημερώνει το προσωπικό των Κλάδων Βρεφονη- 
πιοκομίας ή Νηπιαγωγών (προσωρινών) για τα εισερ¬ 
χόμενα κάθε φορά έγγραφα στο Σταθμό, ώστε το προ¬ 
σωπικό αυτό να είναι σε θέση να τον αναπληρώνει, σε 
περίπτωση απουσίας ή κωλύματος του. Ίδια ενημέρωση 
γίνεται και στο προσωπικό του Σταθμού, όπου τούτο επι¬ 
βάλλεται. 

17. Συγκαλεί ύστερα από απόφαση του Δ.Σ. συγκέ¬ 
ντρωση γονέων και κηδεμόνων τουλάχιστον δύο φορές 
το χρόνο, στην οποία παρευρίσκεται ο ίδιος, ένα από τα 
μέλη του Δ.Σ. οι υπάλληλοι των Κλάδων Νηπιαγωγών 
(προσ.) ή Βρεφονηπιοκομίας. Σκοπός της συγκέντρωσης 
είναι η ανταλλαγή απόψεων μεταξύ γονέων - κηδεμόνων 
και διοίκησης, για λειτουργικά θέματα του Σταθμού, η 
ενημέρωσή τους σε ό,τι αφορά την ψυχοσωματική υγεία 
των παιδιών τους και υποβάθμισή τους στο έργο του 
προσωπικού για την προαγωγή της αυτοεξυπηρέτησης 
των παιδιών τους. 

18. Τηρεί από τα βιβλία του Σταθμού τα εξής: 

Α. Βιβλίο παρουσίας προσωπικού. 

Β. Βιβλίο Εμπιστευτικού πρωτοκόλλου. 


Γ. Βιβλίο διδαχθείσας ύλης. Και το μητρώο των παιδιών. 

Στο βιβλίο αυτό καταχωρούν και υπογράφουν καθη¬ 
μερινά, τόσο ο ίδιος όσο και οι υπάλληλοι των Κλάδων 
Νηπιαγωγών (προσωρινών) ή Βρεφονηπιοκομίας τη δι- 
δαχθείσα ύλη. 

19. Εκδίδει και συνυπογράφει μετά άλλα μέλη της επι¬ 
τροπής τα δελτία εισαγωγής του υλικού. Εκδίδει και συ¬ 
νυπογράφει με τον μάγειρα το Δελτίο Εξαγωγής. 

20. Τηρεί τα βιβλία διαχείρισης και διοίκησης και λοιπά 
παραστατικά στοιχεία και διεξάγει την διαχειριστική υπη¬ 
ρεσία του σταθμού σύμφωνα με την προγραμματική σύμ¬ 
βαση . Εκδίδει και συνυπογράφει με τον Π ρόεδρο τις απο¬ 
δείξεις είσπραξης. 

21. Εκδίδει τα χρηματικά εντάλματα και συνυπογράφει 
αυτά με τον Πρόεδρο. 

22. Συντάσσειτις μισθοδοτικές καταστάσεις του πάσης 
φύσεως προσωπικού του Σταθμού και συνυπογράφει αυ¬ 
τές μαζί με τον πρόεδρο. 

23. Είναι υπεύθυνος για την τήρηση των λογαριασμών, 
τη συγκέντρωση των παραστατικών στοιχείων της διαχεί¬ 
ρισης και τη φύλαξη και ταξινόμηση των δικαιολογητικών 
εισπράξεων και πληρωμών έτσι που να είναι ο έλεγχος σε 
οποιοδήποτε χρόνο. 

24. Είναι υπεύθυνος για την συγκέντρωση και απόδοση 
έγκαιρα στα αρμόδια Ταμεία των γενομένων κρατήσεων. 

25. Όταν δεν υπηρετεί Διευθυντής ή υπηρετεί ή κωλύε¬ 
ται ή απουσιάζει, όλαταπαραπάνω καθήκοντα ασκεί ο νό¬ 
μιμος αναπληρωτής αυτού. 

Άρθρο 6 

Καθήκοντα Κλάδου ΤΕ9 Βρεφονηπιοκομίας. 

1. Φροντίζουν για τη σωστή ψυχοσωματική υγεία και 
ψυχοκινητική εξέλιξη των παιδιών, με πραγματοποίηση 
ατομικών προγραμμάτων, ανάλογα με την ηλικία τους. 

2. Εισηγούνται στο Δ/ντή του Σταθμού για τον έγκαιρο 
εφοδιασμό των αιθουσών με τα απαιτούμενα είδη και 
ευθύνονται για την είσοδο κάθε ατόμου σ’ αυτές. 

3. Απασχολούντο παιδιά σύμφωνα με το ημερήσιο πρό¬ 
γραμμα απασχόλησης. 

4. Είναι υπεύθυνοι και υπόλογοι για τα εποπτικά μέσα 
διδασκαλίας, τα εκπαιδευτικό υλικό και γενικά για κάθε 
υλικό που τους έχει διατεθεί. 

5. Παρακολουθούν τη διανομή στα παιδιά, που πραγμα¬ 
τοποιείται από το Βοηθητικό προσωπικό μαγειρείου και 
το Προσωπικό καθαριότητας - Βοηθητικών εργασιών. 

6. Επίσης φροντίζουν τα παιδιά κατά την ώρα του φα¬ 
γητού. 

7. Διατηρούν επαφή με τους γονείς και τους ενημερώ¬ 
νουν για τη συμπεριφορά και την ψυχοσωματική υγεία 
των παιδιών τους. 

8. Βοηθούν τον Δ/ντή κατά τις ώρες που δεν απασχο¬ 
λούνται με τα παιδιά στη διοικητική και διαχειριστική 
εργασία και εκτελούν κάθε άλλη εργασία σε περίπτωση 
έκτατης ανάγκης με υπόδειξη του Δ/ντή. 

Άρθρο 7 

Καθήκοντα Κλάδου ΔΕ 32 Μαγείρου. 

Ο υπάλληλος που ορίζεται ν' ασκεί καθήκοντα μαγείρου: 

1. Παραλαμβάνει από το Δ/ντή την αναγκαία ποσότητα 
τροφίμων και υπογράφει τα σχετικά δελτία εξαγωγής. 

2. Είναι υπεύθυνος για την επιμελημένη και έγκαιρη 
Παρασκευή του φαγητού, σύμφωνα με το ισχύον ποσο- 
τολόγιο και διαιτολόγιο. 

3. Φροντίζει για το σερβίρισμα του προγεύματος καιτου 
μεσημβρινού φαγητού. 

4. Είναι αποκλειστικά υπόλογος για τα μαγειρικά σκεύη 
και λοιπά είδη εστιάσεως που περιλαμβάνει από τον Δ/ντή 
και οφείλει να φροντίζει για την καλή συντήρηση και κα¬ 
θαριότητα αυτών, καθώς καιτου χώρου του μαγειρείου, 
ευθυνόμενος για κάθε απώλεια ή αδικαιολόγητη κατα¬ 
στροφή τους. 

5. Φροντίζει για την έγκαιρη τακτοποίηση των προμη- 
θευόμενωντροφίμων και ειδών καθαριότητας στον κατάλ¬ 
ληλο χώρο αποθήκευσης αυτών και μεριμνά για τη διατή¬ 
ρηση της τάξης και της καθαριότητας του χώρου αυτού. 

6. Σε όλες αυτές τις παραπάνω εργασίες βοηθείται από 
το προσωπικό καθαριότητας βοηθητικών εργασιών, με 
υπόδειξη του Δ/ντή. 

7. Εκτελεί κάθε άλλη εργασία όταν υπάρχει έκτακτη 
ανάγκη, με υπόδειξη του Δ/ντή. 

8. Σε περίπτωση που απουσιάζει ο Δ/ντής ή ο αναπλη¬ 
ρωτής αυτού, κρατά το δεύτερο κλειδί της αποθήκης. 

Άρθρο 8 

Καθήκοντα Κλάδου Προσωπικού Καθαριότητας 
Βοηθητικών Εργασιών. 

1. Εκτελούντις εργασίες καθαριότητας όλων των εσω¬ 
τερικών και εξωτερικών χώρων του Σταθμού, εκτός του 
μαγειρείου και της αποθήκης. 

2. Είναι αποκλειστικά υπόλογοι για τον Γενικό Ιματισμό 
του Σταθμού που παραλαμβάνουν από το Δ/ντή, εκτός 
εκείνου που χρησιμοποιείται από κάθε υπάλληλο των 
κλάδων Βρεφ/μίας ή Νηπ/γών (προσωρινός) και οφείλουν 
να μεριμνούν για την καλή συντήρηση, καθαριότητα και 
φύλαξη αυτού στον κατάλληλο χώρο αποθήκευσής του, 
ευθυνόμενοι για κάθε απώλεια ή αδικαιολόγητη κατα¬ 
στροφή του. 

3. Βοηθούντο μάγειρα στην προετοιμασία του φαγητού 
των παιδιών. 

4. Φροντίζουν για την διανομή του φαγητού, παρευρί- 
σκονται δε στο χώρο της τραπεζαρίας και βοηθούν τους 
υπαλλήλους Βρεφ/μίας ή Νηπ/γών (προσωρινός), καθ' 
όλη τη διάρκεια του φαγητού των παιδιών. 

5. Φροντίζουν μετά το τέλος του φαγητού, για τη συ¬ 
γκέντρωση και μεταφορά στο χώρο του μαγειρείου των 
ειδών εστιάσεως. 

6. Σε περίπτωση κωλύματος ή ασθένειας του υπαλλή¬ 
λου που έχει ορισθεί να ασκεί καθήκοντα μαγείρου και μη 
υπάρχοντος άλλου στον ίδιο κλάδο Βοηθητικού προσω¬ 
πικού μαγειρείου, εκτελούν εκ περιτροπής και τα καθήκο¬ 
ντα του μαγείρου, μέχρι την πρόσληψη εκτάκτου υπαλλή¬ 
λου προς αναπλήρωσητου κωλυόμενου ή ασθενούντος. 

7. Επιλαμβάνονται της καθαριότητας των παιδιών του 
νηπιακού τμήματος. 

8. Εκτελούν κάθε άλλη εργασία σε περίπτωση έκτατης 
ανάγκης, με υπόδειξη του Δ/ντή. 

Άρθρο 9 
Αποδοχές. 

Το προσωπικό θα αμείβεται σύμφωνα με όσα ορίζονται 
από τις κείμενες νομοθετικές διατάξεις με τα επιδόματα 
και τις παροχές των υπαλλήλων των ΟΤΑ. 

Άρθρο 10 
Σεμινάρια. 

Για την καλύτερη εξάσκηση και επιμόρφωση των υπαλ¬ 


λήλων του Σταθμού και την ενημέρωσή τους σε καινούρ¬ 
γιες μεθόδους πρακτικής και εργασίας είναι απαραίτητη η 
συμμετοχή τους σε σοβαρά σεμινάρια στο εσωτερικό της 
χώρας ή το εξωτερικό. Το κόστος αυτών των συμμετοχών 
θα καλύπτεται από τον προϋπολογισμό του Σταθμού. 

Άρθρο 11 
Υπερωρίες. 

Εάν για τις ανάγκες εξυπηρέτησης του Σταθμού απαι¬ 
τηθεί επί πλέον υπηρεσιακή απασχόληση αυτή θα απο- 
φασίζεται νόμιμα, θα αποδεικνύεται όπως ορίζει ο νόμος 
και θα αμείβεται σύμφωνα με τις κείμενες νομοθετικές 
διατάξεις. 

Άρθρο 12 

Ειδικοί Κανόνες για το Προσωπικό. 

1. Οι ώρες προσέλευσης και αποχώρησης του προσω¬ 
πικού του Νομικού Προσώπου καθορίζονται με απόφαση 
του Δ.Σ. και είναι ανάλογες με το ωράριο εργασίας και τις 
ώρες λειτουργίας του Σταθμού. 

2. Απαγορεύεται η απομάκρυνση του προσωπικού από 
το Σταθμό κατά τις εργάσιμες ώρες. 

Εφόσον συντρέχουν ιδιαίτεροι σοβαροί λόγοι προσωπι¬ 
κοί ή υπηρεσιακοί, επιτρέπεται ολιγόωρη απομάκρυνση 
του υπαλλήλου, μετά από ειδική άδεια του Προϊσταμένου 
ή σε εξαιρετικά επείγουσες περιπτώσεις του υπευθύνου 
του Σταθμού. 

3. Το προσωπικό δικαιούται διατροφής από το ίδιο φα¬ 
γητό που παρασκευάζεται για τα φιλοξενούμενα παιδιά. 
Η διατροφή αυτή δεν θεωρείται έμμεση μισθολογική πα¬ 
ροχή του προσωπικού, αλλά αποβλέπει στην εξυπηρέτη¬ 
ση της ομαλής λειτουργίας του Σταθμού. Κατά συνέπεια 
δεν επιτρέπεται η χορήγηση φαγητού σε χρήμα ή σε 
είδος ή χωριστή Παρασκευή φαγητού για το προσωπικό. 

4. Στο προσωπικό του Σταθμού χορηγούνται τα προ- 
βλεπόμενα από την ισχύουσα νομοθεσία είδη ατομικής 
προστασίας. 

Άρθρο 13 

Οιπροβλεπόμενες από τον παρόντα οργανισμό Εσωτε¬ 
ρική Υπηρεσίας θέσεις κατά Κλάδο καλύπτουν όλους 
τους εργαζόμενους στο Ν.Π.Δ.Δ. ανεξαρτήτως σχέσεως 
εργασίας καθώς και ορισμένο επιπλέον αριθμό θέσεων 
για την κάλυψη των υφιστάμενων και μελλοντικών ανα¬ 
γκών των Υπηρεσιών του Ν.Π.Δ.Δ. 

Κάθε άλλη λεπτομέρεια λειτουργίας των επί μέρους 
υπηρεσιών μη προβλεπόμενη από τον παρόντα Οργα¬ 
νισμό, ρυθμίζεται με τον κανονισμό λειτουργίας του 
Ν.Π.Δ.Δ. 

Ακροτελεύτιο Άρθρο 
Κάλυψη Δαπάνης. 

Από τις διατάξεις αυτής της απόφασης, προκαλείται 
δαπάνη σε βάρος του προϋπολογισμού οικονομικού 
έτους 2002, του Β' Δημοτικού Παιδικού Σταθμού δήμου 
Ανθεμίων (δ.δ. Ανθεμίων), το ύψος της οποίας δεν είναι 
δυνατόν να υπολογιστεί έκτων προτέρων. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Βέροια, 18 Ιουνίου 2002 

Με εντολή Γ ενικού Γ ραμματέα Περιφέρειας 
Ο Διευθυντής 
ΑΘΑΝΑΣΙΟΣ ΚΕΣΙΔΗΣ 

